Mustafa Imamović
<s>Mustafa Imamović (29. januar 1941, Gradačac - 23. januar 2017.</s><s>Sarajevo), bosanskohercegovački historičar države i prava.</s>

<s>Imamović je rođen 29. januara 1941. godine u Gradačcu, gdje je završio osnovnu školu i gimnaziju.</s><s>Studirao je, diplomirao, magistrirao i doktorirao na Pravnom fakultetu Univerziteta u Beogradu.</s><s>Profesor je historije države i prava na Pravnom fakultetu u Sarajevu.</s><s>Tokom univerzitetske karijere predavao je na pravnim fakultetima u Beogradu, Novom Sadu, Mostaru i Rijeci.</s><s>Također je predavao na Odjeljenju za historiju Yale Univerziteta (New Haven), te na više drugih univerziteta u SAD.</s>

<s>Autor je monografija Pravni položaj i unutrašnji politički razvitak BiH 1878-1914, za koju je dobio republičku nagradu za nauku "Veselin Masleša", zatim Bosanski Ustav i Bošnjaci u emigraciji.</s><s>Koautor je monografija Muslimani i bošnjaštvo i Ekonomski genocid nad Muslimanima, kao i knjige Bosna i Hercegovina od najstarijih vremena do kraja drugog svjetskog rata.</s>

<s>Autor je i koautor nekoliko univerzitetskih i srednjoškolskih udžbenika.</s><s>Uz to je do sada objavio oko 350 studija, rasprava i članaka iz historije političkih i pravnih institucija BiH i bivše Jugoslavije, političkog i kulturnog razvitka Bošnjaka, različitih aspekata jevrejske historije i općenito razvitka civilizacije.</s><s>Bio je urednik i član redakcije više časopisa i enciklopedija.</s><s>Do sada mu je više radova prevedeno i objavljeno na engleskom, njemačkom, španskom, albanskom, turskom, arapskom i perzijskom jeziku.</s>

<s>Umro je 23. januara 2017. u Sarajevu.</s>

<s>Literatura o Mustafi Imamoviću 
 Alenka Auersperger, U potrazi za sunčanim satima prošlosti, Bošnjak I/1, Ljubljana 2000, 6-9.
 Jasmin Duraković, Imamović Mustafa, Dani 64, Sarajevo 8.12. 1997, 54.</s><s>Hadžem Hajdarević – Indira Kučuk-Sorguč, Mustafa Imamović, “Desperadosi ili slavljenici (Na stećku stoljeća: Ličnosti i djela u bošnjačkoj kulturi XX stoljeća)”, Ljiljan 364, Sarajevo 2000, 42.</s><s>Sejo Omeragić, Rat za bosanske granice (Intervju: Dr. Mustafa Imamović), Slobodna Bosna I/6, Sarajevo 1991, 9.
 Samija Rizvanović, Nestali i opstali pod Banja Lukom (Mustafa Imamović, Intervju), Svijet 85, Sarajevo 1997, 8-10.</s><s>Selman Selhanović, Islamska zajednica je prva i osnovna institucija bošnjačkog naroda (Intervju), Preporod XXVII/636, Sarajevo 1998, 8-9.
 ...</s><s>Dr. Mustafa Imamović, Svijet 36, Sarajevo 1996, 50.
 ...</s><s>Imamović Mustafa, “Ko je ko u Bošnjaka”, Sarajevo 2000, 206.
 ...</s><s>Mustafa Imamović, u: “M. Imamović, Bošnjaci u emigraciji.</s><s>Monografija Bosanskih pogleda 1955-1967.”, Sarajevo 1996.
 ...</s><s>Mustafa Imamović, u: “M. Imamović, Historija Bošnjaka”, Sarajevo 1997, 2.
 ...</s><s>O autoru, u: “Atif Purivatra – M. Imamović – Rusmir Mahmutćehajić, Muslimani i bošnjaštvo”, Sarajevo 1991, 70.</s>

<s>Rođeni 1941.</s><s>Biografije, Gradačac</s>

<s>Bosanskohercegovački historičari
Umrli 2017.</s>

